
Kasutusloa andmine (Pärna tn 25)
1. ASJAOLUD JA MENETLUSE KÄIK

23.03.2020.a laekus ehitisregistri keskkonda laekus läbivaatamiseks Pärna tn 25 kinnistul asuvale suvilale (ehitisregistri kood 120847384) ja saunale (ehitisregistri kood 121328344), kasutusloa taotlus nr 2011371/06335. Taotlusele on lisatud hoonete auditi aruanne „A140_TJ_v02_Parna-25“, koostaja FIE Olga Medvedjeva. Auditi aruande kohaselt vastavad hooned ehitamise ajal kehtinud  normidele ja nõuetele ning ei ole tuleohtlikud.
23.03.2020 on ehitisregistri keskkonnas, koduleht www.ehr.ee, on genereeritud kasutusloa eelnõu nr 2012371/05421, menetlus nr 208746, mis suunati ehitisregistri kaudu kooskõlastamiseks Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale ning Päästeameti Ida Päästekeskusele.  

Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on puuduste kõrvaldamiseks ehitisregistri elektroonilise keskkonna kaudu tagastatud.

05.06.2020 laekus ehitisregistri elektroonilisse keskkonda kõrvaldatud puudustega kasutusloa taotlus nr 2011371/06335-3 ning on genereeritud uus kasutusloa eelnõu nr 2012371/05421-2.

07.09.2020 kooskõlastasid kõik menetlusse kaasatud isikud kasutusloa väljastamiseks kasutusloa taotluse. Vastavalt ehitusseadustiku § 55 kohaselt kasutusloa andmisest keeldumise põhjused puuduvad ning suvilale ja saunale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Anda Pärna tn 25 kinnistul oleva suvilale ja saunale kasutamiseks kasutusluba (auditi aruanne töö nr A140, koostaja FIE Olga Medvedjeva).
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

